Beno Pětr Šołta

Beno Pětr Šołta ( Benno Peter Scholze; * 29. apryla 1851 we Wotrowje, † 25. januara 1908 w Radworju) bě serbski wučer a towarstwowy prócowar.

Narodźi so jako prěnje dźěćo Wotrowskeho klamarja Mikławša Šołty a jeho mandźelskeje Marje, rodź. Cyžec z KašecKřćeńska kniha Wotrowskeje wosady; zapisk 10/1851 a bě starši bratr Jurja a Pawoła Šołćic. Wot 1866 do 1870 wopytowaše Katolski wučerski seminar w Budyšinje. Wot 1870 do 1872 běše ze šulskim wikarom w Drježdźanach a wot 1872 hač do swojeje smjerće w lěće 1908 z wučerjom w Radworju.

W lěće 1872 běše mjez sobuzałožerjemi Radworskeho towarstwa „Bjesada“ a w lěće 1895 tež spěwarskeho towarstwa „Meja“, kotrehož předsyda bě přez dźesać lět.

Šołta bě wot 1878 čłon Maćicy Serbskeje a podpěraše aktiwnje zběrki za twarjenje Serbskeho domu.

 Žórło 

 Nóžki 

Kategorija:Muž
Kategorija:Rodź. 1851
Kategorija:Zemr. 1908
Kategorija:Serb
Kategorija:Wučer
Kategorija:Maćicar
Kategorija:Wosoba (Wotrow)
Kategorija:Wosoba (Radwor)